เคยเขียนรีวิวไปทีนึงแล้ว ครั้งนั้นเป็นครั้งแรกที่มากินเพราะเห็นว่าบุฟเฟ่ต์ที่นี่ดังตรงที่ Sushi ในบุฟเฟ่ต์ดูดี และให้ปลามาชิ้นค่อนข้างใหญ่ (อย่าลืมว่าร้านนี้คือร้านบุฟเฟ่ต์ชาบูนะ ไม่ใช่บุฟเฟ่ต์อาหารญี่ปุ่น ฮ่าๆ)

แต่ระหว่างครั้งแรกและครั้งนี้ ได้ไปลองกินบุฟเฟ่ต์ที่เปิดใหม่มาพอสมควร เลยเริ่มรู้สึกว่ามีหลายร้านที่มาแนวเดียวกันเลย คือเป็นบุฟเฟ่ต์ปิ้งย่างหรือไม่ก็ชาบู แต่มีซูชิ/ซาชิมิสั่งได้ไม่อั้นและคุณภาพค่อนข้างดี เรียกได้ว่าได้แบบที่ดีกว่าร้านนี้ด้วย ทำให้รู้สึกว่าร้านนี้ไม่ได้เจ๋งไปกว่าร้านอื่นซะแล้ว

มารอบนี้ ยังเจอข้อเสียเดิมๆ ที่ยังไม่แก้ไขคือ เรื่องลืม order ที่สั่งไป  เรื่องการส่งอาหารผิดโต๊ะ  ต้องคอยตามอาหารอยู่เรื่อยๆ

- ที่มาลองกินซ้ำเพราะตั้งใจมาลอง Sushi Set B ที่สามารถสั่งได้เฉพาะช่วงครึ่งเดือนแรกของสาขานี้ (วันที่ 1-15 ของทุกเดือน)  สิ่งที่ได้ลองคือ ปลาไหล (Unagi) เนื้อปลาค่อนข้างเหนียว ซอสหวานๆ ที่ป้ายบนปลาไม่อร่อย, Hotate ไม่สดเท่าไหร่ เนื้อค่อนข้างเละ, แซลมอนเนื้อไม่มีมันแทรกเลย และที่สำคัญ ข้าวในซูชิไม่อร่อยเลย

- เนื้อวัวที่ชอบจะเป็น Jyo Karubi  แต่สิ่งที่ไม่ชอบคือ ร้านสไลซ์มาแผ่นใหญ่มากกก  (รีวิวครั้งที่แล้วก็พูดแบบเดียวกัน)  พอแผ่นมันใหญ่มากก็ทำให้รู้สึก ไม่ค่อยอยากสั่งเพิ่ม ถ้าลดขนาดลงครึ่งนึงน่าจะดี ผู้หญิงจะได้รู้สึกอย่างสั่งมากขึ้นบ้าง ตอนนี้เห็นสไลซ์มาแผ่นใหญ่แล้วท้อครับ ฮ่าๆ

สรุปแล้วมื้อนี้ไม่ได้ชอบอะไร ของที่คาดหวังว่าจะดีอย่างปลาไหลหรือ Hotate ... ไม่ได้ดีอย่างที่คิด

ปล. บุฟเฟ่ต์หัวละ 690 บาท (ราคา net แล้ว) 